stanford-oval/wikipedia huggingface dataset:
Raimund Baumschlager

| Raimund Baumschlager |
| --- | --- |

Henkilötiedot
Syntynyt: 25. marraskuuta 1959 (ikä 64)
Kansalaisuus:   Itävalta
Raimund Baumschlager (s. 25. marraskuuta 1959) on itävaltalainen entinen ralliautoilija ja tallipäällikkö. Baumschlager osallistui urallaan kahdeksaan osakilpailuun, joista paras tulos oli viides sija Korsikan rallissa 1990. Hän toimi rallin MM -sarjassa kilpailevan Red Bull Škoda Teamin tallipäällikkönä kaudella 2006.
Aiheesta muualla

Juwra.com
Already Dead

| ”Already Dead” Private Line |
| --- | --- | --- |

Singlen tiedot
 Albumilta: 21st Century Pirates
 Äänitetty : Seawolf Studios ja Bad Habits Studios
 Julkaistu: joulukuu 2004
 Formaatti: CDS
 Tyylilaji: hard rock
 Kesto: 03.29
 Levy-yhtiö: Bad Habits
Listasijoitukset
  Suomen virallinen lista: 6.
Private Linen muut singlet
| ”1-800-Out-of-Nowhere” 2004 | ”Already Dead” 2004 | ”Broken Promised Land” 2006 |
Already Dead on rockyhtye Private Linen kappale ja kolmas single yhtyeen vuoden 2004 esikoisalbumilta 21st Century Pirates. Single sisältää nimikkokappaleen lisäksi kolme livevideota.
Kappale nousi Suomen virallisen singlelistan kuudennelle sijalle, ja pysyi listalla yhteensä neljä viikkoa.
Kappaleet

Already Dead – 3.29
+
While God Saves I Destroy (live-video)
White-Collar Crime (live-video)
Cheerleaders & Dopedealers (live-video)
Aiheesta muualla

Already Dead itunes.apple.com -sivustolla
Already Dead discogs.com -sivustolla (englanniksi)
Andrej Meszároš

| Andrej Meszároš |
| --- | --- |

Henkilötiedot
Syntynyt: 13. lokakuuta 1985 (ikä 38) Považská Bystrica, Tšekkoslovakia
Kansalaisuus:   Slovakia
Jääkiekkoilija
Lempinimi:  Mesz
Pelipaikka:  puolustaja
Maila:  vasen
Pituus:  188 cm
Paino:  99 kg
Pelaajaura
Pääsarjaura:  2005–2021
Aik. seurat:  Dukla Trenčín (SloEL) Ottawa Senators (NHL) Tampa Bay Lightning (NHL) Philadelphia Flyers (NHL) Boston Bruins (NHL) Buffalo Sabres (NHL) Sibir Novosibirsk (KHL) HC Slovan Bratislava (SloEL)
NHL-varaus:  23. varaus, 2004 Ottawa Senators
Andrej Meszároš (s. 13. lokakuuta 1985 Považská Bystrica, Tšekkoslovakia) on slovakialainen jääkiekkopuolustaja.
Ura > Maajoukkue

Meszároš edusti maataan vuosien 2002 ja 2003 alle 18-vuotiaiden jääkiekon MM-kilpailuissa ja vuosien 2004 ja 2005 alle 20-vuotiaiden MM-kilpailuissa. Vuoden 2003 alle 18-vuotiaiden kisoissa hän oli voittamassa hopeaa Kanadan viedessä turnauksen voiton. Aikuisten arvokisoissa hän on edustanut Slovakiaa viidesti, vuosien 2004 ja 2006 jääkiekon maailmanmestaruuskilpailuissa sekä talviolympialaisissa Torinossa 2006, Vancouverissa 2010 ja Sotšissa 2014. Hän oli toiseksi nuorin Torinon kisoissa pelannut miesjääkiekkoilija, vain Jevgeni Malkin oli häntä nuorempi.
Raippaluodon silta

Raippaluodon silta
| --- | --- |
Sijainti:  Mustasaari Suomi
Pituus:  1 045 m
Leveys:  12 m
Korkeus:  82,5 m
Alituskorkeus:  26 m
Pisin jänneväli:  250 m
Ylittää:  Pohjanlahti 
| --- | --- |
Tyyppi:  vinoköysisilta
Avattu:  27. elokuuta 1997
Ajokaistoja:  2
Ylläpitäjä:  Liikennevirasto
muokkaa - muokkaa wikitekstiä - muokkaa Wikidataa
Seututie 724 Raippaluodon sillalla.
Raippaluodon silta (ruots. Replotbron) on vinoköysisilta, joka yhdistää Raippaluodon saaren mantereeseen Mustasaaren kunnassa. Silta on Suomen pisin, 1 045 metriä. Se rakennettiin korvaamaan lauttayhteys. Sillan rakentaminen maksoi noin 150 miljoonaa markkaa (noin 25 miljoonaa euroa). Silta on osa seututietä 724. Sillan on suunnitellut oululainen suunnittelutoimisto SuunnitteluKortes. On ehdotettu, että Raippaluodon sillan jatkeeksi rakennettaisiin Merenkurkun silta Ruotsiin.
Raippaluodon sillan peruskivi muurattiin 3. kesäkuuta 1996, ja presidentti Martti Ahtisaari avasi sillan liikenteelle 27. elokuuta 1997.
Raippaluodon silta on ainoa yli kilometrin mittainen silta Suomessa. Siltaan käytettiin 5 000 tonnia terästä sekä 20 000 tonnia betonia. Maansiirtotöiden aikana siirrettiin noin 50 000 tonnia maa-ainesta.
Silta

Sillan pituus on 1 045 metriä, ja se on Suomen pisin silta. Toiseksi pisin on Heinolassa sijaitseva Tähtiniemen silta, jolla on pituutta 924 metriä. Raippaluodon sillan siltakannen leveys on 12 metriä, josta kahdeksan metriä on kaksikaistaisen ajoradan käytössä, ja loput vajaat neljä metriä toimii kevyen liikenteen väylänä. Sillan kokonaispinta-ala on 12 540 m². Pisin silta-aukko on pituudeltaan 250 metriä ja sen vapaa korkeus on 26 metriä. Kannatinpylväät kohoavat 82 metrin korkeuteen.
Aiheesta muualla

Kuvia tai muita tiedostoja aiheesta Raippaluodon silta Wikimedia Commonsissa
Replot Bridge Structurae: International Database and Gallery of Structures.
Radio-ohjattu pienoismalli

Radio-ohjattavan polttomoottoriauton sisäosat
Radio-ohjattavat pienoismallit (engl. radio/remote controlled) ovat pienoismalleja, joita ohjataan radio-ohjauksen avulla. Radio-ohjauksesta käytetään joskus myös termiä kauko-ohjaus. Radio-ohjattavia pienoismalleja eli RC-malleja on tehty kaikenlaisista kulkuvälineistä ja laitteista: autoista, veneistä, helikoptereista, lentokoneista, ilmalaivoista, työkoneista jne.
Radio-ohjauksen historiaa

Ensimmäisen kerran radio-ohjattavuutta demonstroitiin New Yorkin maailmannäyttelyssä vuonna 1898, kun Nikola Tesla etäohjasi pienoisvenettä. Radio-ohjaus kehittyi huomattavasti pitemmälle Saksassa toisen maailmansodan aikana Luftwaffen käyttöön. Transistoreiden kehittämisen jälkeenkin RC-laitteet olivat suurikokoisia ja kalliita ja siten epäkäytännöllisiä harrastekäyttöön. Vasta mikrosirut mahdollistivat helppokäyttöisten ja edullisten radio-ohjattavien pienoismallien harrastekäytön yleistymisen 1970–1980-luvuilta lähtien myös Suomessa.
Ensimmäiset kaupalliset RC-mallit valmisti brittiläinen Mardave-yritys 1960-luvulla.[lähde? ]
Radio-ohjauksen periaate

Radio-ohjauslaitteessa on kolme osaa: lähetin, vastaanotin ja servot. Lähettimellä ohjataan pienoismallia. Tätä varten lähettimessä voi olla esimerkiksi vipuja, kytkimiä ja digitaalisia tai analogisia näyttöjä. Lähetin muuttaa ohjaajan mekaanisen liikkeen eli esim. ohjausvivun kääntämisen sähköiseksi signaaliksi ja lähettää sen radiotaajuudella vastaanottimelle. Vastaanotin on asennettu pienoismalliin. Se vastaanottaa lähettimestä tulevat radiosignaalit ja muuntaa ne servoille sopiviksi sähkösignaaleiksi. Servot on liitetty johdolla vastaanottimeen, ja ne muuttavat signaalit mekaaniseksi liikkeeksi ja esim. kääntävät auton eturenkaita oikealle ja vasemmalle, kääntävät lennokin korkeusperäsintä ylös ja alas tai vinssaavat vaikkapa purjeveneen pienoismallin purjeet ylös ja alas.
Radio-ohjattavissa pienoismalleissa käytetään tavallisesti analogisia modulaatiotapoja. Näitä ovat AM tai FM. AM on häiriöherkempi modulaatio kuin FM. Myös häiriöttömämmät, digitaaliset, PCM-radiot ovat kasvattaneet suosiotaan etenkin kilpaharrastajien joukossa. PCM-radiot käyttävät FM:ää välitystapana, mutta siirtotie on digitaalinen, ja häiriötapauksessa vastaanotin hylkää virheellisen ohjaussignaalin ja palauttaa servot esiohjelmoidulla tavalla johonkin perusasentoon tai jättää ne viimeksi vastaanotetun ohjauspulssin mukaiseen asentoon.
Radio-ohjauslaitteiden vastaanottimissa ja lähettimissä käytetään joko kideradiota tai taajuussyntetisaattoria. Autoissa, veneissä yms. maalla tai vedessä kulkevissa pienoismalleissa käytetään usein 27 tai 40 MHz taajuusalueita. Radio-ohjattavissa pienoisilma-aluksissa käytetään yleensä 35 MHz:n radiotaajuutta, mutta myös 27 MHz ja 40 MHz ovat sallittuja ja modulaatiotapa voi olla joko FM tai AM.
Nykyisin myös 2,4 GHz:n radiotaajuudella toimivat radiolaitteet ovat yleistyneet etenkin kilpakäytössä. Syynä on tekninen kehitys, joka mahdollistaa kaksisuuntaisen viestinnän, pidemmän kantomatkan ja automaattisen vapaiden taajuuksien etsinnän.
Pienoismallin radiolaitteet käyttävät yleensä 4,8–6 V jännitettä. Lähettimissä käyttöjännite on yleensä 7,2 - 12 V (6-10 NC).
Moottorit

Radio-ohjattujen pienoismallien moottorit ovat yleensä joko sähkömoottoreita, nitromoottoreita tai polttomoottoreita.
Moottorit > Polttomoottorit

Polttomoottori voi olla joko bensiini tai metanolikäyttöinen tai turbiinilennokkien kerosiinikäyttöinen polttomoottori. Yleisimpiä kaikissa pienoislaitteissa käytettyjä polttomoottoreita ovat metanolikäyttöiset kaksitahtimoottorit. Polttoaineena niissä käytetään metanolin (60–85 %), risiini- tai synteettisen öljyn (10–25 %) ja nitrometaanin (0–40 %) seosta. Kaksitahtisten metanolimoottoreiden etuna on niiden hyvä teho/tilavuus/paino-suhde pienessä kokoluokassa. Esim. polttomoottoriauton iskutilavuudeltaan 3,5 cm³ kokoisen moottorin teho voi olla 2–3 hv. Tämä vastaisi 2 000 cm³:n autonmoottorin tehoa noin 1 100 hv, mikä on mahdollista bensiinikäyttöisellekin autolle. Nelitahtimetanolimoottoreita käytetään isommissa lennokeissa ja helikoptereissa.
RC-polttomoottoreiden koko ilmoitetaan yleensä kuutiotuumissa. Eli 3,5 cm³ = 0,21 kuutiotuumaa. RC-autoissa käytetään lisäksi keskipakokytkintä, joka kytkee vedon, kun koneen kierrokset nousevat tarpeeksi korkealle. Lennokeissa potkuri on yleensä suoraan kampiakselissa kiinni, samoin veneissä kierrokset välitetään usein suoraan akselille ja potkurille.
Bensiinimoottoreita käytetään isompien lennokkien ja autojen (1/6 ja 1/5) voimanlähteinä. Nämä moottorit ovat yleensä iskutilavuudeltaan noin 20–100 cm³. Polttoaineena käytetään tavallista autonbensaa (95E), johon on lisätty 2–5 % kaksitahtiöljyä.
Moottorit > Sähkömoottorit

Sähkömoottorit voidaan jakaa kahteen ryhmään: Ensimmäinen on hiiliharjoilla varustettu, perinteinen tasavirtamoottori, jonka pyörimisnopeutta säädetään jännitteen tai jännitepulssin leveyden avulla. Uudempi tyyppi on harjaton (engl. brushless motor), muuttuvataajuuksisilla tasavirtapulsseilla ohjattu moottori.
Sähkömoottorissa "kaasutinta" vastaa nopeudensäädin. Nykyiset nopeudensäätimet ovat elektronisia kun taas takavuosina ne oli toteutettu mekaanisella servo-vastus -systeemillä. Elektronisissa säätimissä virransyöttöä moottoriin voidaan ohjata monella tavalla riippuen käyttöolosuhteista.
Hieman pienoismallin koosta riippuen yleisimmät nimellisjännitteet ovat 6–11,1 V. Auto- ja venekäytössä yleisimmät akkukoot ovat 6 V, 7,2 V 7,4 V, 8,4 V ja 11,1 V. 6 V on käytössä pääasiassa 1/12 ja pienemmissä malleissa, 7,2 V ja 8,4 V taas isommissa. 8,4 V akkuja käytetään usein esim. isokokoisissa sähkömonstereissa joissa tarvitaan paljon tehoa.
Käytetyt akkutyypit ovat: NiCd (Nikkeli-kadmium), NiMH (Nikkeli-metallihydridi), Li-Ion (Litium-ioni) ja LiPo (Litium-polymeeri). Näistä NiMH on auto- ja venekäytössä yleisin. NiCd on saanut väistyä uusien akkujen tieltä muun muassa sen pienen energiatiheyden ja ympäristöhaittojen takia, mutta sitä edelleen käytetään muun muassa etenkin talvisin vastaanotin- ja lähetinakuissa sen hyvän kylmänkeston johdosta. Li-ion-akkuja ei juurikaan käytetä niiden pienen maksimipurkuvirran sekä räjähdysherkkyyden takia. LiPo-akkujen suosio on ollut jo vuosia kovassa kasvussa, sillä ne ovat huomattavasti kevyempiä, pienempiä ja tehokkaampia kuin nikkelipohjaiset akut, energiatiheyden ollessa karkeasti kaksinkertainen NiMH-akkuihin verrattuna. LiPo-akkujen kapasiteetti vaihtelee 50–8000 mAh:n välillä, yleisimmin myydyt koot ovat 500–4000 mAh alueella. LiPo-kennon nimellisjännite on 3,7 V, jolloin esimerkiksi 2S (=kaksikennoinen) LiPon nimellisjännite on 7,4 V ja 3S LiPon nimellisjännite 11,1 V. Yleisimmät ovat kaksi- ja kolmekennoisia pienemmissä laitteissa, isommissa ja tehokkaammissa lennokeissa ja helikoptereissa käytetään 4–8-kennoisia LiPo-akkuja.
Radio-ohjattavat pienoismallit harrastuksena

Markkinoilla on tuhansia erilaisia radio-ohjattavia laitteita, joita tarjoavat niin alan erikoisliikkeet, nettikaupat kuin tavaratalotkin. Alan erikoisliikkeiden myymät laitteet ja rakennussarjat on tarkoitettu harrastusvälineiksi, ja niihin on saatavilla kattavasti niin varaosia kuin erilaisia lisäosia, viritystarvikkeita ja säätöosiakin. Tavaratalojen leluhyllyjen tarjonta on tarkoitettu enemmän kertakäyttöisiksi leluiksi, joiden rikkoutuessa ei niitä yleensä voi korjata. Tosin tavaratalotuotteiden hinnatkin ovat usein edullisemmat kuin varsinaisten harrastetuotteiden.
Radio-ohjattavilla pienoismalleilla harrastaminen on jakaantunut erikseen autoiluun, veneilyyn, lennokkeihin ja helikoptereihin.
Radio-ohjattavia laitteita > Veneet

RC-veneitä on sekä moottoriveneinä että purjeveneinä, jotka voivat olla joko tarkkoja skaalanmukaisia pienoismalleja oikeista veneistä ja laivoista tai yksinkertaisempia harrastekäyttöön tehtyjä mielikuvituksen tuottamia malleja.
Moottori sijaitsee joko rungon sisällä tai veneen perässä ulkopuolella (ulkolaitamoottori). Kun moottori on rungon sisällä, teho potkurille välitetään akselin avulla. Akseli on yleensä messinkisen putken sisällä joka on täytetty voiteluaineella, joka tiivistää akselin. Ulkolaitamoottori vastaa aivan normaaleja veneen perämoottoreita. Polttomoottoriveneissä on yleensä vesijäähdytys, jossa vesi otetaan veneen perästä potkurin takaa. Sähkömoottoriveneissä moottori on helpompi kätkeä rakenteiden sisälle, akkuina käytetään perinteisiä nikkeli-cadmium-, metallihydridi- tms. tai uudempia litium-polymeeri- (LiPo-) akkuja.
RC-veneissä voidaan radio-ohjauksella ohjata esim. sähkö- tai polttomoottorin kierroslukua, suuntaa (peräsintä), purjeiden asentoa eli "skuuttausta", valojen ohjausta jne. veneen tai laivapienoismallin toimintoja.
RC-veneitä voi ostaa valmiina tuotteina alan liikkeistä, rakennussarjoina tai rakentaa piirustusten pohjalta täysin itse alusta alkaen. Erityisesti kilpailuluokissa monet harrastajat jopa suunnittelevatkin veneensä itse.
RC-veneillä voidaan ajaa tavallisissa vesistöissä tai sisäaltaissa.
Radio-ohjattavia laitteita > Lennokit

RC-lennokkeja on myös monen erityyppisiä (moottoroimattomia liidokkeja sekä moottorikoneita) moneen eri tarkoitukseen (harjoituslennokit, nopeuslennokit, mallilennokit, helikopterit, purjelentokoneet, sisälennokit jne.). Lennokki voi olla tarkka pienoismalli jostain oikeasta lentokoneesta tai se voi olla yksinkertaisempi tai muuten mielikuvituksen tuottama lennokki.
Liidokit hinataan taivaalle esim. siimalla, lingolla tai moottorikoneella ja niillä lennetään oikeiden purjekoneiden tavoin käyttäen lämmintä, nousevaa ilmaa (termiikkejä) hyväksi.
Moottorikoneet nousevat ilmaan moottorinsa voimalla. Isommat lennokit lähtevät maasta kiidon jälkeen kuten oikeatkin lentokoneet, pienemmät lennokit voidaan heitää kädestä alkuvauhtiin.
RC-lennokit voivat olla siipien kärkiväliltään pienistä 20-senttimetrisistä aina useiden metrien kokoisiin lennokkeihin, painojen ollessa muutamista grammoista useisiin kymmeniin kiloihin.
Pienempiä sähkölennokkeja voidaan lennättää isoissa sisätiloissa, esim. urheilusalit jne., ja tyynellä ilmalla myös ulkona. Suurempia sähkölennokkeja ja polttomoottorilennokkeja lennätetään lennokkikentillä tai lentokentillä, mutta periaatteessa mikä tahansa riittävän iso pelto tai muu alue, jossa on tilaa nousu- ja laskukiidolle, sopii lennätykseen. Lennätykseen tulee kuitenkin aina olla maanomistajan lupa ja on huolehdittava ettei sivullisille, autoille, rakennuksille tms. aiheudu lennätyksestä vaaraa. Polttomoottori- ja turbiinilennokkien ääni on voimakas, joten niitä ei ole syytä lennättää asutuksen, maatilojen tms. läheisyydessä.
Radio-ohjattavia laitteita > Autot

Radio-ohjattavien pienoisautojen kirjo on myös monipuolinen ja ne voidaan jakaa kahteen pääryhmään: maastoautot (off-road) ja rata-autot (on-road). Yleisimmät kokoluokat ovat: 1/24, 1/18, 1/16, 1/12, 1/10, 1/8, 1/6 ja 1/5.
RC-autoissa käytetään monia samantyyppisiä ratkaisuja kuin oikeissakin autoissa, ja autoja on sekä nelivetoisina, etuvetoisina että takavetoisina. Autoissa on tasauspyörästöt, öljytäytteisiä iskunvaimentimia, erillisjousitusta, ohjauskulmien säätömahdollisuuksia jne. lähes rajattomasti valmistajasta ja tyypistä riippuen. RC-autoissa käytetään sekä poltto- että sähkömoottoreita. Osa autoista on suunniteltu kilpailuihin, osa perusharrastukseen.
Radio-ohjattavia laitteita > Autot > Maastossa kulkevat "off road" autot

Maastossa tai maaradalla kulkevia autoja ovat esim. Monster Truck-, Stadium Truck- ja Buggy-tyyppiset autot.
Monstereissa on isot renkaat ja suuresti vääntävät koneet . Niillä pääsee lähes missä maastossa tahansa. Monsterit ovat suosituin ns. pihasudittelijoiden keskuudessa. Markkinoilta löytyykin useita monsterivalmistajia. Kisoja niille on Suomessa hyvin vähän. Monsterit ovat myös useimmiten hitaampia kuin rata-autot.
Stadium truck on monsterin ja buggyn välimuoto. Truggy(stadium truck) on myös leveämpi kuin buggy ja pysyy täten radalla paremmin.
Buggyt eli krossarit ovat nopeita ja tehokkaita. Ne on suunniteltu kilpa-autoiksi. 1/8 polttiskrossi onkin yksi suosituimmista kilpaluokista.
Radio-ohjattavia laitteita > Autot > Rata-autot

Rata-autoilla ajetaan nimensä mukaisesti kovapintaisella asfaltti- tai mattoradalla.
Touring-autot muistuttavat henkilöautoa ja ne on tarkoitettu kovalla alustalla ajettaviksi. Ne ovat erittäin nopeita ja kevyitä. Touring-autojen lähin esikuva on DTM-luokka ennemmin kuin Sport-2000-luokka sillä erotuksella, että touring-autot ovat yleensä nelivetoisia. Autoissa on kevyt polykarbonaattimuovinen (lexan-muovinen) kori, jonka kukin voi maalata oman mielensä mukaan. Touring-autot ovat yleensä 1/10-kokoisia.
Touring-autoilla  ja 1/12-kokoisilla sähköautoilla ajetaan kilpaa myös sisätiloissa mattoradalla.
1/5 kokoisten polttomoottoriautojen harrastajia on myös Suomessa.
Myös polttomoottorilla varustettuja 1/8-autoja on olemassa.
Valmistajia > Autot

Axial, Cen Racing, Corally, Duratrax, Express, FG Modelsport, GS Racing(General silicones), Hbx,Heng Long, HoBao, HSP, Hong Nor, HPI, Kyosho, Losi, Mugen,PTI, Schumacher Racing, Serpent, Tamiya, Team Associated, Team Magic, Thunder Tiger, Traxxas, Xray, Yokomo, JQ-Products, TeamC Racing, Speed Passion
Valmistajia > Veneet

Graupner, Kyosho, Robbe, Traxxas.
Valmistajia > Lennokit ja helikopterit

Top Flite, SIG, Align, Graupner, GWS, Hyperion, Seagull, Walkera, Robbe, Kyosho, Silverlit, Thunder Tiger
Valmistajia > Sähkölaitteet

Hobbywing, Team Tekin, Cs, Futaba, Graupner, Hitec, LRP/Nosram, Trinity, Sanwa, Spektrum, Novak, Nomadio, GB, Intellect, Sanyo, Multiplex, Speed Passion
Valmistajia > Polttomoottorit

Axe Rossi, CMB, O.S. Engines, Sirio, Team Infity, Novarossi, Vega Engines, Kyosho, Saito, Laser, OPS, Traxxas
Valmistajia > Muut

Team Integy, Muchmore, Proline/Protoform, Reedy, Team Orion, Trinity, Vtec, Golden Horizons ,Turnigy
Aiheesta muualla

RC-Suomi Wiki (Arkistoitu – Internet Archive)
Suomen virallinen RC-auto-foorumi
AKK - suomalainen autourheilun kattojärjestö
Kopterit.net - RC-helikopteriharrastajien foorumi
Lennokit.net - Lennokkiharrastajien keskustelufoorumi
Suomen vanhin RC-venekerho Hydrokilta (Arkistoitu – Internet Archive)
Pienoismalli-lehti
2.4GHz radiolähetin lennokkikäyttöön
Lennokin lennätystä
1/10 takaveto-sähkökrossari
1/10 sähkö-touring-auto
Andrej Kudrna

| Andrej Kudrna> Henkilötiedot |
| --- | --- |
Syntynyt: 11. toukokuuta 1991 (ikä 33) Nové Zámky, Tšekkoslovakia
Kansalaisuus:   Slovakia
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  99 kg
Seura
Seura:  HKm Zvolen
Sarja:  Tipos Extraliga
Pelinumero:  18
Pelaajaura
Pääsarjaura:  2011–
Aik. seurat:  HC Slovan Bratislava (SloEL/KHL) HK 36 Skalica (SloEL) HC Banská Bystrica (SloEL) HC Sparta Praha (ČEL) HC Litvínov (ČEL)
KHL-varaus:  91. varaus, 2010 Spartak Moskova
Andrej Kudrna (s. 11. toukokuuta 1991 Nové Zámky, Tšekkoslovakia) on slovakialainen jääkiekkoilija, joka pelaa Slovakian pääsarjassa Extraliga-joukkue HKm Zvolenissa. Hän on pelipaikaltaan vasen laitahyökkääjä.
Ura > Seuraura

Kudrna pelasi suurimman osan junioriurastaan HC Slovan Bratislavassa. WHL-joukkue Vancouver Giants varasi hänet 58. pelaajana CHL:n varaustilaisuudessa 2008. Kudrna siirtyi joukkueeseen kaudeksi 2008–2009. Kesken kauden 2009–2010, syyskuussa 2009 Giants kauppasi hänet Red Deer Rebelsiin vaihdossa Cass Mappiniin. Kudrna oli joukkueen paras maalintekijä ja kolmanneksi paras pistemies tehoilla 30+24=54. Spartak Moskova varasi hänet 91. pelaajana KHL:n varaustilaisuudessa 2010. Kaudella 2010–2011 Kudrna oli Rebelsin toiseksi paras pistemies Ryan Nugent-Hopkinsin jälkeen tehoilla 29+53=82.
Kaudeksi 2011–2012 Kudrna palasi kotimaahansa ja kasvattajaseuraansa HC Slovan Bratislavaan, jonka Extraliga-joukkueeseen hän siirtyi. Kudrnan tulokaskausi toi siellä 37 runkosarjaottelussa tehot 5+6=11, seitsemässä playoff-ottelussa yhden syöttöpisteen ja seitsemässä European Trophyn ottelussa tehot 1+1=2. Hän voitti kauden päätteeksi Slovakian-mestaruuden. Kudrna vahvisti myös seuran A-nuoria, joiden varakapteenina hän toimi.
Kaudeksi 2012–2013 Slovan siirtyi pelaamaan Extraligasta KHL:ään. Kudrna pelasi siellä kauden aikana 13 runkosarjaottelua tehden yhden maalin. Hän pelasi suurimman osan kaudestaan kuitenkin Extraligaa lainalla HK 36 Skalican vahvuudessa. Kudrna oli 16 osumallaan joukkueen kolmanneksi paras maalintekijä Tibor Kutálekin ja Marcel Holovicin kanssa. Hän pelasi siellä kauden loppuun. Kaudella 2013–2014 Kudrna pelasi yhden KHL-ottelun, mutta hänen loppukautensa eteni taas Skalicassa. Kaudella 2014–2015 Kudrna pelasi Slovanissa 21 KHL-ottelua tehopistein 1+2=3. Hän pelasi suurimman osan kaudestaan lainalla Extraligan HC Banská Bystricassa, jonka paras pistemies Kudrna oli pudotuspeleissä Petr Kafkan kanssa tehoilla 6+7=13. Hän eteni Banská Bystrican kanssa liigan finaaleihin saakka, mutta mestaruuden vei kuitenkin HC Košice otteluvoitoin 4–2.
Kudrna siirtyi kaudeksi 2015–2016 Tšekin Extraligan HC Sparta Prahaan. Hän voitti kauden päätteeksi Tšekin-mestaruuden. Kaudella 2016–2017 Kudrna eteni Spartan kanssa Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.
Ura > Maajoukkueura

Kudrna edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Kudrna on pelannut 38 A-maaottelua tehopistein 13+4=17.
Kudrna pelasi myös alle 20-vuotiaiden MM-kilpailuissa vuonna 2011. Hänet valittiin Saksaa vastaan pelatun avausottelun päätteeksi Slovakian ottelun parhaaksi pelaajaksi. Kudrna pelasi myös alle 18-vuotiaiden Ivan Hlinkan muistoturnauksessa vuonna 2008. Hän pelasi myös World U-17 Hockey Challengessa vuonna 2011.
Reinmar von Zweter

Reinmar von Zweter
Reinmar von Zweter (n. 1200 – n. 1260) oli saksalainen minnelaulaja ja runoilija. Hän teki yli kaksisataa laulua muun muassa rakkauden ja uskonnon aiheista.
Reinmar von Zweteriä käytettiin yhtenä henkilöhahmoista Richard Wagnerin oopperassa Tannhäuser.
Ralph Shove

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Antwerpen 1920 | Kahdeksikko |  |
Ralph Samuel Shove (31. toukokuuta 1889 Ospringe – 2. helmikuuta 1966 North Kesteven) oli brittiläinen soutaja ja olympiamitalisti. Shove osallistui Antwerpenin olympialaisissa 1920 kahdeksikkoihin, joista hän sai hopeaa.
Ralphin veli Herbert oli Yhdistyneen kuningaskunnan armeijassa komentajana molemmissa maailmansodissa ja toinen isoveli Gerald toimi muun muassa taloustieteilijänä.